b'\n_START_ARTICLE_\nNorsk juridisk Tidsskrift\n_START_PARAGRAPH_\nNorsk juridisk Tidsskrift var et norsk rettsvitenskapelig tidsskrift som utkom fra 1844 til 1846.\n_START_SECTION_\nHistorie\n_START_PARAGRAPH_\nTidsskriftet ble stiftet av Ole Hansen Rolfsen og Peter Jacob Homann for \xc3\xa5 avhjelpe savnet av et norsk tidsskrift for behandling av juridiske emner. Et tidligere fors\xc3\xb8k p\xc3\xa5 \xc3\xa5 drive et slik tidsskrift, Juridiske Samlinger, var g\xc3\xa5tt inn i 1831. De to sendte ut oppfordring om \xc3\xa5 abonnere p\xc3\xa5 det nye tidsskriftet i 1844, men det meldte seg f\xc3\xa5 abonnenter. Likevel begynte de utgivelsen p\xc3\xa5 egen risiko. Det viste seg at det ogs\xc3\xa5 var vanskelig \xc3\xa5 skaffe stoff til tidsskriftet, som derfor kom ut med ujevne mellomrom. Det kom bare fire hefter f\xc3\xb8r de ga opp i 1846._NEWLINE_\xc3\x85pningsheftet av tidsskriftet inneholdt artikler av de to stifterne, samt av Wilhelm Adelsten Maribo.'